CELEX: 22022D0253
Language: fi
Date: 2022-01-31 00:00:00
Title: EU–PLO-sekakomitean suositus N:o 1/2022, annettu 31 päivänä tammikuuta 2022, EU:n ja palestiinalaishallinnon toimintaohjelman jatkamisen hyväksymisestä [2022/253]

22.2.2022   
               
               
                  FI
               
               
                  Euroopan unionin virallinen lehti
               
               
                  L 41/36
               
            
         EU–PLO-SEKAKOMITEAN SUOSITUS N:o 1/2022,
         annettu 31 päivänä tammikuuta 2022,
         EU:n ja palestiinalaishallinnon toimintaohjelman jatkamisen hyväksymisestä [2022/253]
         EU–PLO-SEKAKOMITEA, joka
         ottaa huomioon Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehdyn väliaikaisen Euro–Välimeri-assosiaatiosopimuksen (1),
         sekä katsoo seuraavaa:
         
                     (1)
                  
                  
                     Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehty väliaikainen Euro–Välimeri-assosiaatiosopimus, jäljempänä ’väliaikainen assosiaatiosopimus’, allekirjoitettiin 24 päivänä helmikuuta 1997, ja se tuli voimaan 1 päivänä heinäkuuta 1997.
                  
               
                     (2)
                  
                  
                     Väliaikaisen assosiaatiosopimuksen 63 artiklan nojalla sekakomitealla on toimivalta tehdä päätöksiä ja antaa asianmukaisia suosituksia.
                  
               
                     (3)
                  
                  
                     Sekakomitean työjärjestyksen 10 artiklassa määrätään mahdollisuudesta tehdä päätöksiä kirjallista menettelyä noudattaen istuntojen välissä molempien osapuolten suostumuksella.
                  
               
                     (4)
                  
                  
                     EU:n ja palestiinalaishallinnon toimintaohjelman jatkaminen kolmella vuodella antaa osapuolille tilaisuuden edistää yhteistyötään tulevina vuosina, myös mahdollisilla neuvotteluilla kumppanuuden painopisteistä,
                  
               ON HYVÄKSYNYT SEURAAVAN SUOSITUKSEN:
         
            1 artikla
            Sekakomitea suosittaa, kirjallista menettelyä noudattaen, että EU:n ja palestiinalaishallinnon toimintaohjelmaa jatketaan kolmella vuodella tämän suosituksen hyväksymispäivästä.
         
         
            2 artikla
            Tämä suositus tulee voimaan päivänä, jona se hyväksytään.
         
         
            Tehty Brysselissä 31 päivänä tammikuuta 2022.
            
               
                  EU–PLO-sekakomitean puolesta
               
               
                  Puheenjohtaja
               
               Estephan SALAMEH
            
         
         
            (1)  EYVL L 187, 16.7.1997, s. 3.